JLL savetovao pri prodaji Skopje City Mall-a u Makedoniji\nTim za kapitalne investicije JLL-a u jugoistočnoj Evropi, sa kancelarijama u Beogradu, je savetovao južnoafrički fond Hystead pri kupovini najvećeg tržnog centra u Skoplju. Skopje City Mall se prostire na 36.500 m2 prodajnog prostora i nalazi se na periferiji centralnog dela glavnog grada Makedonije. Ovaj poduhvat je nastavak uspešne akvizicije Delta City tržnih centara u Beogradu i Podgorici ranije ove godine, koji su ujedno i najveće transakcije u pomenutim zemljama, tokom kojih je JLL profesionalno savetovao i odigrao vrlo važnu ulogu.\nUroš Grujić, šef odeljenja za kapitalne investicije JLL-a u jugoistočnoj Evropi navodi: „Akvizicija je još jedan dokaz da su investitori u potrazi za novim evropskim tržištima u usponu. Dok je na ostalim tržištima centralne i istočne Evrope rekordno niska stopa prinosa, tržišta jugoistočne Evrope još uvek nude tržne centre visokog kvaliteta po razumnim cenama, i takođe po uslovima finansiranja koji se postepeno poboljšavaju.\nOve godine smo svedoci ulaska južnoafričkih investitora u ovaj region, kao i porasta njihovog interesovanja za ovakve transakcije. Savetovali smo tokom tri rekordne i najveće akvizicije u jugoistočnoj Evropi u 2016. godini i očekujemo ih još do kraja godine.\nOva akvizicija je posebno važna za nas zato što je naš tim procenitelja savetovao EBRD pri finansiranju ovog građevinskog projekta 2009. godine, od kada su vlasnici, u ovom slučaju prodavci, postali naš klijent. Skopje City Mall je izgrađen 2013. godine u partnerstvu između Balfin i Fashion grupe.\nAndrew Peirson, generalni direktor JLL-a u jugoistočnoj Evropi i Rumuniji, nastavlja: „Posle akvizicije Skopje City Mall-a smo se očigledno pozicionirali kao regionalni lider u pružanju konsultantskih usluga u regionu Jugoistočne Evrope. Kako je planirano da se akvizicije još dva maloprodajna objekta završe do kraja godine, očekujemo da se trend ulaska "egzotičnog" kapitala u ovaj region nastavi ,kako bi ključni investitori napravili reigionalno uporište. Takođe smo mišljenja da će ovaj rast investicija u maloprodajni sektor uticati na investicije u kancelarijski prostor, gde Beograd nudi atrktivne prilike i pogodnu dinamiku ponude/potražnje, sa jasnim rasporedom budućih projekata poslovnih zgrada u narednih pet godina.\nU poteklih 14 meseci , JLL je pružio konsultantske usluge prilikom akvizicije pet tržnih centara u jugoistočnoj Evropi, uključujući Skopje City Mall, sa dodatne dve planirane akvizicije koje bi trebalo da se završe do kraja godine. Kada uzmemo sve to u obzir, JLL kancelarija u Beogradu će savetovati u transakcijama ukupne vrednosti od 650 milliona evra u zadnjih 18 meseci.\nInvesticioni Analiticar - jugoistocna Evropa


Orlovi propustili pobedu nad Slovenijom, ipak zadržali drugu poziciju – PRST\nPrst Prvi srpski tabloid 13/06/2022\nFudbaleri Srbije odigrali su nerešeno sa selekcijom Slovenije 2:2 u utakmici četvrtog kola grupe 4 Lige B u Ligi nacija. Domaćini su uspeli da dođu do podele bodova posle ubedljivog vođstva Orlova od 2:0 u prvom poluvremenu, pošto su uspeli da preuzmu inicijativu i postignu dva pogotka na startu drugog poluvremena.\nReprezentacija Srbije je odlično ušla u meč na gostovanju i već na startu preuzela inicijativu, a posle par neiskorišćenih šansi, već u osmom minutu dolazi do prednosti od 1:0.\nGolovi sa utakmice Slovenija – Srbija\nNa odlično dodavanje Filipa Mladenovića u kazneni prostor Slovenaca odlično reaguje Andrija Živković i uspeva da plasira loptu u mrežu suparnika za vođstvo. Slavlje je donekle pokvarila neizvesna situacija da li se strelac povredio prilikom pogotka ali je posle par minuta pauze konstatovano da se radilo samo o lakšoj povredi.\nU nastavku srpski fudbaleri imaju veću inicijativu i posed lopte ali ne uspevaju da realizuju nekoliko izglednih šansi, dok su na drugoj strani Slovenci samo par puta uspevali da dođu do kaznenog prostora Orlova.\nU 35. minutu upornost Orlova se isplatila i dolaze do ubedljivog vođstva od 2:0, jer posle sjajnog centaršuta Dušana Tadića sa leve strane, Aleksamdar Mitrović glavom smešta loptu u desni ugao mreže Slovenaca.\nInicijativa izabranika Dragana Stojkovića Piksija se nastavlja sve do kraja poluvremena kada se odlazi na pauzu bez nove promene rezultata.\nDrugo poluvreme počinje neobičnim obrtom reprezentacije Slovenije koja već u prvom napadu uspeva da preko Adama Gnezda Cerina smanji na 2:1, a potom već u 52. minutu dođe i do izjednačenja pogotkom Benjamina Seska za 2:2.\nOrlovi nastavljaju pritisak i ponovo imaju veći posed lopte ali ne uspevaju da ugroze gol domaćina, pa se meč završava podelom bodova.\nPosle ovog meča Orlovi su zadržali drugu poziciju u grupi sa 7 bodova iza prvoplasirane Norveške koja ima 10 bodova i zadržali su šanse za borbu za prvu poziciju.\nTags: Fudbalska reprezentacija Srbije liga nacija\nPRETHODNI TEKST: Nerešeno širom Lige nacija, bez pobednika u Vulverhemptonu, Roterdamu, Budimpešti i Kardifu\nSLEDEĆI TEKST: Fudbalski klub Radnički iz Kragujevca sa domaćim snagama i trenerom Joksimovićem za Evropu


RTCG - Radio Televizija Crne Gore - Nacionalni javni servis :: Hronika :: CG najviše koristi Interpolovu bazu\nĐUROVIĆ SAOPŠTIO 21. 10. 2017. 08:08 >> 07:41 1\nCG najviše koristi Interpolovu bazu\nCrna Gora je prva po broju provjera koje se obave u odnosu na broj stanovnika države, i među prvih deset država u svijetu po broju provjera baza podataka motornih vozila, kazao je za Pobjedu rukovodilac NCB-a Interpol Podgorica Dejan Đurović.\nTo je konstatovano na sastanku ministra unutrašnjih poslova Mevludina Nuhodžića, potpredsjednika Vlade Zorana Pažina, direktora Uprave policije Slavka Stojanovića sa generalnim sekretarom Interpola Jirgena Štoka.\nNa sastanku je zaključeno da crnogorska policija posredstvom NCB Interpola predstavlja lidera u korišćenju inovativnih metoda i projekata Interpola.\nPrema riječima rukovodioca NCB Interpol Podgorica Dejana Đurovića, Jirgen Štok je prvi generalni sekretar Interpola koji je nakon nešto više od decenije postojanja te policijske organizacije, posjetio NCB Interpol Podgorica i upoznao se sa načinom rada.\nDejan Đurović je za Pobjedu kazao da crnogorska policija maksimalno koristi resurse Interpola što direktno utiče na efikasnu međunarodnu policijsku saradnju u borbi protiv organizovanog kriminala i terorizma.\n"Svi granični prelazi i sve policijske baze podataka uvezane su sa Interpolovim bazama, što omogućava sveobuhvatne provjere u svakodnevnom radu", pojasnio je Đurović


“Audi A3” osvježen tako da bude pljunuti “A4” – mojKontakt portal – Radio Televizija Kontakt\nAudi je odlučio da osvježi treću generaciju modela „A3“, odnosno da ga vizuelno (do granice prepoznatljivosti) dizajnersku približi novom „audiju A4“. Zašto je to toliko potrebno, vjerovatno nikada nećemo saznati, ali je „audi A3“ sada i definitivno postao manji brat blizanac „A4“.\nOsvježeni „audi A3“ se odlikuje novim oblikom farova, u stilu „A4“, a dobio je i višeugaonu rešetku hladnjaka, kao kod „A4“. Prednja svjetla serijski dolaze sa ksenonima, dok se kao dodatna oprema mogu poručiti i „matriks“ LED prednja svjetla.\nBlago su izmijenjeni branici, kao i grafika zadnjih svjetala, a dostupno je i novih šest boja karoserije, kao i novi oblici aluminijumskih točkova. Posle „audija TT“, „A4“ i „Q7“, virtuelni kokpit dijagonale 12,3 inča sada može da se dobije i u „audiju A3“, naravno kao dodatna oprema. Takođe, automobil je dobio i brojne savremene sisteme asistencije vozaču.\nSa tehničke tačke gledišta, „audi A3“ od redizajna koristi i 1,0-litarski trocilindrični turbo benzinac sa 115 KS koji pokreće baznu verziju, a novitet je i dvolitarski benzinski agregat sa 190 KS. Neznatno je pojačana i sportska „S3“ verzija koja sada računa na 310 KS (deset KS više od prethodnika).\nU ponudi ostaju i hibridni „A3 sportbek e-tron“ sa 204 KS, kao i „A3 sportbek g-tron“ sa pogonom na prirodni gas. Motori su upareni sa 6-stepenim manuelnim mjenjačem, ali može da se poruči 7-stepeni S-tronik sa dvostrukim kvačilom, kao i „kvatro“ pogon na svim točkovima.\nPromjene su obuhvatile sve verzije „audija A3“, a to znači hečbek sa troja vrata, petovratni sportbek, sedan i kabriolet.


Skupština Kosova danas o novom statutu Trepče - Politika - Dnevni list Danas\nPočetna » Politika » Skupština Kosova danas o novom statutu Trepče\nSkupština Kosova danas o novom statutu Trepče\nSkupština Kosova je na sednici koja je počela sa više od sat vremena zakašnjenja usvojila zakon o organizaciji i funkcionisanju državne uprave i nezavisnih agencija, kao i zakon o javnim službenicima.\n0Piše: Beta 02. februara 2019. 13.15\nTrenutno se razmatra predlog zakona o platama u javnom sektoru, koji je prethodne tri nedelje doveo do velikog nezadovoljstva i štrajkova.\nNajvažnija tačka dnevnog reda današnjeg zasedanja je usvajanje Zakona o budžetu Kosova za 2019. godinu.\nPoslednja tačka dnevnog reda je razmatranje Predlog-Statuta akcionarskog društva „Trepča“ A.D.\nPored toga, na dnevnom redu sednice su i predlog zakona o zadacima, odgovornostima i nadležnostima Državne delegacije Republike Kosovo u procesu dijaloga sa Republikom Srbijom, zatim izmene i dopune zakona o opštim izborima u Republici Kosovo.\nPred poslanicima su i predlog za formiranje Ad hoc komisije za izradu Zakonika o regulisanju i menadžiranju oblasti penzija i beneficija socijalnog osiguranja, kao i razmatranje Predlog – odluke Vlade Kosova o produženju budžetskih izdvajanja za februar 2019. godine.\nSkupština Kosova, statut trepce, TrepčaPriština


Štampani materijal - Priprema, štampa i distribucija - Priprema, štampa i distribucija - Grom\nU sve većem jeku razvoja digitalnih medija, štampani materijal je još uvek jedan od najzastupljenijih vidova reklamiranja kompanija. Predstavlja vrlo važan segment u poslovnoj komunikaciji i jako marketinško sredstvo. Izvanredan dizajn štampanog materijala daje mogućnost da brzo i lako dođete do vaših potencijalnih kupaca i privučete njihovu pažnju. Uz pomoć našeg tima lako ćete doći do vrhunskog dizajna štampanog materijala koji je ključ za jedinstvenu promociju vaše kompanije.\nGrom Trade vam nudi sledeći štampani materijal: papirne kese, papirne kocke i reklamne paletice, brošure, flajere, kataloge, fascikle, personalizovane sveske i blokove, prospekte, vizit karte, karte za igranje, personalizovane kalendare, kartonsku ambalažu, memorandume, etikete, nalepnice, kontrolne narukvice i ulaznice, magazine…\nDečije majice sa štampom\nKARTONSKA AMBALAŽA II\nKOCKA OD PAPIRA\nKONTROLNE NARUKVICE I ULAZNICE\nMuška pamučna majica\nPamučne majice sa štampom i vezom\nPolo majice sa kratkim rukavima\nSPECIJALNA KARTONSKA AMBALAŽA\nŠtampa na duksevima\nSTONI PERSONALIZOVANI KALENDARI\nUKRASNE PAPIRNE KESE\nKategorija “Štampani materijal” obuhvata veliki izbor proizvoda koji omogućavaju jedinstveno predstavljanje brenda vaše kompanije. Prilikom odabira štampanog materijala veoma je važno ispuniti očekivanja i potrebe klijenata kroz kreiranje potpuno novog vizualnog identiteta ili redizajna postojećeg.\nFascikle omogućavaju visok nivo profesionalnosti u predstavljanju vaše kompanije. Karakterističan dizajn fascikle omogućiće da ostavite snažan utisak na vaše klijente. U ponudi su standardne fascikle sa opcionim dodacima. Standarne fascikle podrazumevaju izradu na kunstdruku sa mat ili sjajnom plastifikacijom i džepom sa unutrašnje strane. Štampa može biti jednostrana ili obostrana. Opcioni dodaci mogu biti: džep za vizit karte, džep za CD, ukrasna vrpca, lastiš…\nReklamne paletice i papirne kocke\nReklamne paletice i papirne kocke su jedni od najoriginalnijih promotivnih proizvoda na tržištu koji ulepšavaju vaš radni prostor. Njihova namena je zapisivanje različitih podataka, ali u poslednje vreme je sve atraktivniji način promovisanja vaše kompanije. Papirne kocke se uglavnom štampaju na 80-90 g/m2 ofsetnoj hartiji. Kocke se mogu izraditi u jednoj ili više boja, do punog kolora po željenim dimenzijama i brojem listova.\nPersonalizovane sveske i blokovi\nIzuzetno važan i koristan promotivni proizvod koji svaka kompanija treba imati jesu sveska ili blok za pisanje. Ovaj promo proizvod pruža neograničen broj idejnih rešenja sa različitim kombinacijama obima, poveza, boja, standardnih i nestandardnih formata.\nJedan od noviteta u našoj ponudi jesu personalizovane karte za igranje. Karte sa vašim brendom su idealan i atraktivan poklon za sve starosne grupe i sigurno će ostati dugo u upotrebi kao vidljiv promo proizvod vaše kompanije. Ukoliko se odlučite za ovaj vid marketinga, budite sigurni da će vaša kompanija naći pravi put do svoje ciljne grupe.\nNeka vaše brošure, katalozi, flajeri, prospekti, vizit karte, papirne kocke i paletice, sveske i blokovi, kalendari, paprine kese i mnogi drugi prozivodi govore umesto vaše kompanije! Naš tim dizajnera će se pobrinuti da dobijete najbolja moguća rešenja u što kraćem roku.\nCena izrade štampanog materijala zavisi od količine, kvaliteta papira, broja boja, dimenzija i i slično. Zbog različitih specifikacija cena se određuje prema upitu.\nZadovoljstvo klijenata i dugotrajnost proizvoda su nam na prvom mestu, pa smo u poslovanje i proizvodnju uključili najkvalitetnije materijale. Stojimo Vam na raspolaganju za pitanja, informacije i porudžbine, pa budite slobodni da nas kontaktirate slanjem upita koji se nalazi ispod proizvoda na sajtu. Rado ćemo odgovoriti na sva Vaša pitanja, ideje i zahteve u vezi sa štampanim materijalom.


FK Mladost Podgorica: FSCG: Stadioni prvoligaša dobijaju reflektore\nFSCG: Stadioni prvoligaša dobijaju reflektore\nFudbalski savez Crne Gore kreće u još jednu veliku investiciju posvećenu unaprijeđenju fudbalske infrastrukture. U prostorijama FSCG napravljen je prvi korak ka realizaciji jednog od najznačajnijih projekata u istoriji Saveza - pokrivanje svih prvoligaških terena reflektorskim osvjetljenjem.\nGeneralni sekretar FSCG Momir Đurđevac je na sastanku sa predstavnicina sedam klubova iz Telekom 1. CFL – FK „Mladost“, FK „Kom“, FK „Dečić“, FK „Zeta“, FK „Grbalj“, FK „Rudar“ i FK „Iskra“ – predočio namjeru Saveza da krene u investiciju kojom bi klubovima pomogao da na svojim stadionima postave reflektore i na taj način znatno unaprijede funkcionisanje, ujedno i infrastrukturu i kvalitet takmičenja.\n[dropcap]F[/dropcap]udbalski savez bi finansirao čak 95 odsto investicije, odnosno, tim sredstvima bi se obezbijedila kupovina sijalica, kablova, stubova i agregata za napajanje strujom. Preostalih pet odsto investicije odnosi se na obavezu klubova i lokalnih samouprava iz kojih dolaze da obezbijede potrebne dozvole i završe pripremne radove.\n- Danas smo sa sedam prvoligaških klubova dogovorili početak rada na još jednom kapitalnom projektu posvećenom unaprijeđenju fudbalske infrastrukture u Crnoj Gori. Raduje nas masovan odziv klubova na inicijativu koju je Izvršni odbor Fudbalskog saveza uptio krajem prethodne godine, čime su prepoznali želju i nastojanje saveza da dodatno unaprijedi uslove za odigravanje utakmica, ali i obavljanje trenažnog procesa. Izgradnjom reflektorskog osvjetljenja stvaramo mogućnost za odigravanje svih mečeva Telekom 1. CFL u večernjem terminu, što će biti od izuzetnog značaja na početku sezone, kada se u gotovo cijeloj zemlji suočavamo sa izuzetno visokim temperaturama tokom dana. Ono što želim posebno da istaknem jeste da poziv za izgradnju reflektorskog osvjetljenja nije zatvoren i da će Fudbalski savez izaći u susret svim klubovima koji u narednom periodu pokažu interesovanje i spremnost da u partnerskom odnosu sa savezom realizuju ovaj i sve projkete posvećene unaprijeđenju infrastrukture u našoj zemlji, rekao je Momir Đurđevac, generalni sekretar FSCG.\nReflektorski sistem predviđa više nivoa rada, od osnovnog koji je dovoljan za noćni trening, pa do osvjetljenja koje omogućava uslove za odigravanje utakmica u noćnom terminu uz TV prenos.\nSastanku su prisustvovali i predstavnici Mladosti iz Lješkopolja i Berana, drugoligaških klubova koji su izrazili interesovanje za učešće u realizaciji projekta izgradnje reflektorskog osvjetljenja na njihovim stadionima.


05.09.2018 · 21:59\nU test meču koji je večeras odigran u gradiću Monzon, nedaleko od Ljeide, evroligaš iz Vitorije je savladao crno-bele sa 91:54 (25:10, 18:14, 23:16, 25:14)\nSeriju pripremnih utakmica u Španiji, košarkaši Partizana NIS su večeras započeli porazom od Baskonije. U meču koji je odigran u gradiću Monzon, nedaleko od Ljeide, evroligaš iz Vitorije je savladao crno-bele sa 91:54. Nakon čvrstog početka i uvodnih skoro tri minuta bez koša na obe strane, Baskonija je povela, a potom i brzo ušla u ritam iz kojeg je stekla dvocifrenu prednost koju crno-beli nisu ugrozili do samog kraja.\nU ekipi Partizana, u timu je bilo 13 igrača od kojih je 11 dobilo šansu, dok mladi Pažin i Trifunović nisu ulazili u igru. Početkom druge četvrtine, nakon jednog duela sa Marselinjom Uertasom, Rade Zagorac je nezgodno pao, nakon čega je zamenjen i više se nije vraćao na parket.\nNarednu proveru, crno-beli imaju u subotu, 8. septembra od 18 časova kada se u okviru Movistar Circuito turnira sastaju sa Saragosom u Taragoni. Direktan prenos utakmice je obezbeđen na Jutjub kanalu ACB lige.\nŠengelija 27, Šilds 15, Vildoza 14, Voigtman 12, Ilard 9, Diop 8, Uertas 2, Poirie 2, Gonzales 1, Penava, Sederkeskis, Raist\nPejdž 6, Trifunović, Si, Aranitović 5, Pažin, Marinković 5, Pecarski 6, Gavrilović 5, D. Tanasković, Zagorac, Lendejl 10, Gagić 7, Nikolić 10\n(Foto: KK Partizan NIS / Baskonija)


Nakon sednice skupštinskog Kolegijuma, predsednik parlamenta Republike Srpske Nedeljko Čubrilović rekao je novinarima da je posebnu sednicu zakazao kako bi se otvorila mogućnost dijaloga na svim nivoima u BiH, piše Srpskainfo.\n– U posljednjih nekoliko meseci politička scena u BiH je poprilično zatrovana, nema razgovora, svako komentariše nešto na svoj način ne čujući i neuvažavajući drugog i drugačije – istakao je Čubrilović.\nOn je rekao da je posebna sednica prilika da se u parlamentu Republike Srpske iznesu svoja viđenja, a u tom interesu poziv za sednicu upućen je i liderima SDA i HDZ BiH Bakiru Izetbegoviću i Draganu Čoviću koji imaju svoje poslanike u parlamentu i Veću naroda Repubike Srpske.\nČubrilović je rekao da je odgovor Izetbegovića za učešće na ovoj sednici poznat iz medija, dok je Čović usmeno potvrdio dolazak na sednicu Narodne skupštine Republike Srpske.\nPrema njegovim rečima, Izetbegovićev odgovor nije bilo najbolje rešenje, jer je trebalo da iskoristi priliku i da dođe u Narodnu skupštinu Republike Srpske, te iznese svoj stav makar on bio oprečan po svim pitanjima.\n– Ne može se smatrati da parlament Srpske nije sastavni deo sistema BiH, to je jedan od zakonodavni organa u BiH i najviše zakonodavno i ustavotvorno telo u Republici Srpskoj i deo sistema u BiH – pojasnio je Čubrilović.\nČubrilović kaže da svi predsednici političkih stranaka iz Republike Srpske imaju mogućnost da budu prisutni i da se obrate Narodnoj skupštini Republike Srpske u trajanju do dvadeset minuta plus pet minuta za komentar.\nOn je rekao da je početak posebne sednice zakazan za 12.00 časova.\nČubrilović je rekao da je skupštinski Kolegijum doneo odluku da 8. februara bude održana redovna sednica parlamenta Republike Srpske sa početkom u 10.00 časova.\nPrema njegovim rečima, redovna sednica ima 13 tačaka dnevnog reda, među kojima predlog Zakona o dopuni Zakona o tržištu hartija od vrednosti po hitnom postupku, predlog zakona o fiskalizaciji, predlog zakona o obnovljivim izvorima energije, predlog zakona o utvrđivanju porekla imovine i posebnom porezu na imovinu – predlog kluba poslanika SNSD.\nČubrilović je naveo da će biti razmatran nacrt zakona o audio-vizuelnim delatnostima, predlog budžeta Regulatorne komisije za energetiku Republike Srpske, izveštaj o poslovanju IRB RS i fondova za 2020. godinu sa izveštajem nezavisnog spoljnog revizora.\nOn je dodao da će na redovnoj sednici biti reči i o izveštaju o radu Pravobranilaštva Republike Srpske za 2020. godinu, te specijalni izveštaj Ombudsmana za ljudska prava BiH o govoru mržnje za BiH.\nNSRS Februar Sednica Nedeljko Čubrilović\nPOČELA POSEBNA SEDNICA NS RS Vidović: Vlada predlaže nultu stopu PDV na osnovne životne namirnice


Otvorena sportska hala u Kraljevu, ministarka na otvaranju - SPORTSKI ŽURNAL\n11 februar, 2015 1\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović, otvorila je novu halu sportova u Kraljevu, rekavši da će ovaj objekat ubuduće predstavljati „šansu za sve mlade sportiste”\n- Kraljevo će od 6. marta biti domaćin ne samo sportistima i građanima Kraljeva i ovog okruga, već i sportistima iz drugih država, a omogućili smo i da ova hala bude šansa za sve buduće mlade sportiste koji će jednog dana igrati pod zastavom naše zemlje - kazala je ministarka Mihajlović.\n- Idemo dalje, radićemo to i u drugim radovima i pomoći da se Srbija razvija. Cilj Vlade Srbije jeste samo jedan, da se živi bolje - izjavila je Zorana Mihajlović.\nOtvaranju nove sportske hale su prisustvovali gradonačelnik Kraljeva Tomislav Ilić, načelnici Raškog i Moravičkog okruga, šef poslaničke grupe Srpske napredne stranke u Skupštini Srbije, Zoran Babić i poslanici.\nSvilajnac dobio Sportsku halu vrednu 80 miliona dinara\nTeniski savez Srbije: Nije bilo malverzacija sa ulaznicima\nKaradžić: Teren sa veštačkom travom u Kraljevu\nĐokovićevo ime hali u Kraljevu, Severina peva pred duel Srbija–Hrvatska?\nMARKO IZ GOTOVUSE NA KOSMETU · 11 februar, 2015 13:13\nPadosna vest za sve ljubitelje sporta u Srbiji.


Banke spremne za nove propise – Bankar.me\nMay 29, 2019 BANKE, Članci, CRNA GORA, CRNA GORA, SVE VIJESTI Leave a comment\nPripremljene su izmjene zakona o bankama, o stečaju i likvidaciji, o računima za plaćanje potrošača, o međubankarskim naknadama i posebnim pravilima poslovanja u vezi sa platnim karticama, kao i nacrt zakona o sanaciji banaka. Novim propisima je, između ostalog, predloženo povećanje osnivačkog kapitala banaka sa pet na 7,5 miliona eura.\n-Regulativa u bankarstvu uvažava međunarodne standarde, a trud zakonodavaca je da daju kvalitetniji, a time i sigurniji okvir poslovanja. U EU se uvažavaju principi proporcionalnosti, gdje manji sistemi ne moraju da praktikuju sve što je propisano za velike, upravo da bi se zadržala konkurentnost manjih banaka, koje su značajne na lokalnom nivou i koje bolje prepoznaju potrebe na mikro nivou, kaže Pejaković i podsjeća da Evropska bankarska federacija prepoznaje preregulisnost sistema kao opasnost i zato je uvela nov termin “princip proporcionalnosti”.\nKad je pet sistemskih zakona u proceduri usvajanja, onda to podrazumijeva kvalitetnu komunikaciju sa bankama preko odbora za pravna pitanja, usklađenost poslovanja, odbora za rizike i kartičarstva pri Udruženju banaka.\n-Imali smo intenzivne aktivnosti u vezi sa izmjenama i dopunama zakona kojima se usklađuje nacionalno zakonodavstvo sa Direktivom 2014/59/EU Evropskog parlamenta i BRRD direktivom Evropskog savjeta o uspostavljanju okvira za oporavak i sanaciju kreditnih insitucija i investicionih društava. Definisane su preventivne mjere koje banka treba da preduzme za popravljanje finansijskog položaja nakon evidentnog pogoršanja i rana intervencija supervizije, a uređuje se i posebni postupak sanacije banaka, pojašnjava Pejaković.\nOkvir za poslovanje banaka upodobljava se, dodaje, za primjenu principa Bazel III, kao međunarodnog standarda i EU zakonodavstva, tako da je prostor za intervenciju sužen.\n-Kroz podzakonska akta očekujemo da se uvaže specifičnosti našeg malog sistema, od dogradnje pojedinačnih definisanosti kao npr. kod izbora spoljnjeg revizora, do bafera, amortizacije ili postupnosti u prilagođavanju potreba kapitala, detaljnije definisanosti eksternalizacije, ili u slučaju međubankarskih naknada, gdje smo imali konsultacije sa brendovima kao što su Viza i Masterkard, a u vezi sa iskustvima EU, standardima, troškovima, efektima uvođenja ovih mjera i slično, objasnio je Pejaković i dodao da su dobili načelnu saglasnost CBCG da će pristup postupnosti biti uvažen, radi kvalitetne primjene, što znači dovoljan period za pripremu, usvajanje i primjenu novih pravila.\nPrihvaćen veliki broj sugestija\nNa pitanje da li su CBCG kao obrađivač i Ministarstvo finansija kao predlagač zakona imali sluha za primjedbe banaka, Pejaković kaže da je veliki broj sugestija prihvaćen u načelu.Tako, nemamo osnov za sumnju da li će u konačnom biti sve što je moguće i implementirano u zakonima smatra generalni sekretar UBCG.\nPOJMOVIBanke u Crnoj Gori Bratislav Pejaković\nPrevious “Deficit Fonda penzijsko-invalidskog osiguranja ne može biti održiv”


ЧЕШКИ ПОСЛАНИК ОТКРИО: Погрешили смо када смо признали Косово\nČEŠKI POSLANIK OTKRIO: Pogrešili smo kada smo priznali Kosovo\n„Ove godine obeležavamo 100 godina od uspostavljanja diplomatske saradnje između Čehoslovačke i Srbije, odnosno bivše Jugoslavije. U tom smislu ćemo postupati kako bi vam pomogli na vašem putu ka EU“, rekao je Foldin.\n„Mi u parlamentu imamo rezoluciju da podržavamo Rezoluciju 1244. Znači da je vlast radila nešto drugo od onoga što im je rekao parlament, ali nije to kršenje prava kod nas, ali nije nešto što možemo da shvatimo“, rekao je Foldin.\n„Došlo je do svetskog rata zbog tog kršenja međunarodnog prava“, podsetio je Foldin, koji se obratio na sprskom jeziku.\nPa gospodo, sada kada ste priznali gresku izvolite i ispravite je - veoma je lako. Inace "reci su jeftine" ako ih ne prati odgovarajuca akcija. Dokazite da ste jos uvek gospoda i pravdoljubiva zemlja a ne samo jos jedan 'americki satelit'.


Nikšić: Policija procesuirala 23 osobe zbog autolitije | Kodex.ME\nNikšićka policija je zbog prekršaja iz Zakona o javnom redu i miru i Zakona o bezbjednosti saobraćaja na putevima, zbog organizovanih kretanja kolona vozila ulicama ovog grada, prekršajno procesuirala ukupno 23 lica.\n03. 08. 2020 - 22:38 Autor: M. B.\nIz Uprave policije su saopštili da je na jučerašnjem skupu učestvovalo 130 vozila.\n"Zbog isticanja zastave druge države, odnosno zbog prekršaja iz člana 23 Zakona o javnom redu i miru odgovaraće četiri osobe, tri osobe će odgovarati zbog nedoličnog ponašanja na javnom mjestu odnosno zbog prekršaja iz člana 7 ovog zakona", navedeno je iz UP-a.\nU saopštenju su istakli da će jedno lice prekršajno odgovarati zbog omalovažavanja policijskog službenika, odnosno zbog prekršaja iz člana 11.\n"Osim toga, kontrolom učesnika organizovane kolone policijski službenici su utvrdili da je šest osoba upravljalo vozilom pod dejstvom alkohola dok je sedam lica upravljalo neregistrovanim vozilima a dva lica nijesu postupila na propisani znak policijskog službenika", dodaje se u saopštenju.\nPoručili su da će ovih 15 osoba će odgovarati za prekršaje iz Zakona o bezbjednosti saobraćaja na putevima.\nIstakli su da je u odnosu na događaj od 26. jula na kojem su se lica u vozilima kroz Nikšić kretala na organizovan način identifikovano 13 osoba koja su isticala zastave druge države.\n"Zakona o bezbjednosti saobraćaja na putevima prekršila su tri lica a policija je oduzela četiri vozila", zaključuje se u saopštenju UP-a.


Posledice Obaminog neodlaska u Aziju\nAmerički državni sekretar Džon Keri na zvaničnoj večeri za učesnike samita APEK-a na Baliju\nDa li će zatvaranje federalne vlade zbog kojeg je američki predsednik otkazao put imati negativan uticaj na takozvani "pivot"?\nAmerički državni sekretar Džon Keri učestvovao je na dva važna samita u Aziji umesto predsednika Baraka Obame, koji je otkazao azijsku turneju zbog delimičnog zatvaranja federalne vlade. Odsustvo predsednika Obame sa tih skupova došlo je u nezgodnom trenutku, zbog neizvesnosti u vezi sa takozvanim „okretanjem“ njegove administracije prema Aziji.\nU Obaminoj administraciji navode da to što je umesto predsednika, na samitima u Aziji učestvovao državni sekretar Keri, pokazuje uticaj koji ima blokada vlade. Zamenica portparola Stejt Departmenta Mari Harf kaže:\n"Iako državni sekretar može odgovarajuće da predstavlja SAD na ovom putu, ovo zatvaranje vlade, koje je u potpunosti moglo da se izbegne, ugrožava naše mogućnosti da stvorimo nova radna mesta promocijom američkog izvoza i da unapredimo američko liderstvo i interese u najvećem regionu u usponu na svetu".\nAmerički interesi u tom regionu su ključni za takozvano „okretanje“ Vašingtona Aziji, pre svega u komercijalnom i vojnom smislu. Bivši američki ambasador Adam Ereli smatra da zatvaranje vlade nema uticaja na to.\n"Ta politika ne zavisi od toga da li će predsednik Obama otputovati na četvorodnevnu turneju ili ne".\nPredsednik Obama je zbog zatvaranja federalne vlade otkazao učešće na samitu zemalja Azijsko-pacifičke ekonomske saradnje (APEK) na Baliju i samitu ASEAN-a u Bruneju.\nStručnjak za azijska pitanja Majkl Oslin kaže da sve veći kineski uticaj podstiče američko okretanje Aziji.\n"Teško je u suštini pronaći bilo koji drugi razlog za takozvani 'pivot' osim zabrinutosti zbog uspona Kine. Njenog uticaja, njenih mogućih akcija ".\nPredsednik Kine Ši Đinping na samitu APEK-a na Baliju\nIzostanak predsednika Obame sa samita APEK-a ostavio je više prostora za Kinu, drugu po veličini ekonomiju na svetu.\nPredsednik Kine Ši Đinping potpisao je trgovinski sporazum sa Indonezijom vredan 33 milijarde dolara neposredno pred početak skupa.\nOslin kaže da je Kini lako da nadmudri SAD, kada ciljevi Vašingtona nisu jasno definisani.\n"Predsednika treba pohvaliti jer je prepoznao važnost Azije i činjenice da je ona ključna za američki prosperitet, regionalnu i - naravno - globalnu stabilnost. Međutim, izuzev toga, šta je to što mi pokušavamo da uradimo".\nSAD na primer pokušavaju da umire strahovanja Filipina, koji imaju teritorijalni spor s Kinom. Zamenik ministra spoljnih poslova Kine kaže da to nije produktivno.\n"Uključivanje zemalja koje nisu u regionu samo će zakomplikovati situaciju, a nije od koristi ni kada je reč o poboljšanju međusobnog poverenja u regionu".\nČak i da američko okretanje ka Aziji izgubi zamah, mogućnost Kine da profitira na tome je ograničena, kaže analitičar Tim Birdson.\n"Amerika više nije globalna supersila. Međutim, takođe želim da kažem da Kina nije ni blizu da to postane".\nDržavni sekretar Džon Keri je zatvaranje vlade nazvao "kratim prekidom", naglašavajući da ono neće negativno uticati na posvećenost Vašingtona postizanju takozvanog Trans-pacifičkog trgovinskog sporazuma sa 11 azijskih nacija.


Sednice SB UN važne za iznošenje našeg stava o Kosmetu\nBeograd, 14. april 2021. godine – Ministar spoljnih poslova u Vladi Republike Srbije Nikola Selaković izjavio je danas da je održavanje sednice SB UN retka prilika da se u najvažnijoj međunarodnoj organizaciji na svetu iznese stav naše zemlje i skrene pažnja na probleme na Kosovu i Metohiji.\nSelaković je u izjavi za Televiziju "Pink" istakao da je naša delegacija upoznala sve članice SB UN sa aktuelnom situacijom na Kosmetu i problemima koji nisu navedeni u Izveštaju generalnog sekretara UN o radu UNMIK-a, zbog čega smo i istrpeli isticanje simbola takozvane državnosti Kosova jer je bilo važnije ono što je rečeno na sednici.\nSednica je nastavljena baš kao i u oktobru 2020. godine, delegacija Kosova nije htela da ukloni svoje simbole uprkos tome što smo uložili protest, ali se nadamo da u oktobru, u Njujorku, neće moći da donesu svoja obeležja, tako da nećemo imati tu vrstu problema, objasnio je on.\nMinistar je preneo da je na sednici ukazao na to da je na nedavno održanim izborima na Kosmetu 140.000 ljudi izbrisano iz biračkih spiskova, od čega je 85 odsto Srba koji nisu mogli da ostvare svoje pravo.\nTakođe, on je predočio da su policijske snage upadale u Dom zdravlja u Štrpu, zastrašivale medicinsko osoblje, vršile pretres jer su htele da nađu vakcine iz Srbije i da ih unište, i to samo zato što su došle iz centralne Srbije.\nŠef srpske diplomatije je rekao da je na sednici potvrdio našu posvećenost dijalogu i mirnom pronalaženju rešenja, ali i ukazao na to da Priština punih osam godina ne želi da formira SZO.\nSelaković je izneo podatak da je, prema podacima Misije Kfora, u drugoj polovini 2020. godine povećan broj napada na Srbe za 30 odsto u odnosu na isti period 2019. godine, dok je u toku dve nedelje obijeno sedam crkava.\nMinistar je najavio da će se sutra u Moskvi sastati sa predstavnicima Odbora za spoljnu politiku Dume, 16. aprila predviđen je sastanak sa ministrom spoljnih poslova Rusije Sergejom Lavrovim, a nakon toga i sa patrijarhom Moskovskim i sve Rusije Kirilom.\nOn je najavio da će nakon Ruske Federacije posetiti Iran, gde će se u Teheranu sastati sa predsednikom, šefom diplomatije i predsednikom parlamenta te zemlje.


Katalog istraživačkog i inovativnog potencijala Univerziteta Crne Gore Transfer znanja\nKako bi se mogli razumjeti postojeći mehanizmi podrške, neophodno je dati i kratak pregled organizacije i načina funkcionisanja Univerziteta. Naime, do 2003. godine, Univerzitet Crne Gore je imao neintegrisanu organizaciju, gdje je svaki od fakulteta i instituta funkcionisao kao posebno pravno lice, pod Univerzitetom kao krovnom organizacijom. Od 2003. Naovamo, Univerzitet mijenja način organizacije, uvođenjem integrisanog modela odnosno funkcionisanja kao jedinstvenog pravnog lica. Međutim, određeni nivo samostalnosti univerzitetskih jedinica postoji i sada, što se naročito ogleda u naučno-istraživačkoj djelatnosti, odnosno aktivnostima koje podržavaju nadležna ministarstva kroz svoje programe. Sa druge strane, za sada ne postoje mehanizmi podrške države aktivnostima podrške koje se sa centralnog nivoa obezbjeđuju za sve jedinice Univerziteta.\nNa centralnom nivou postoji Servisni centar za podršku istraživanjima i razvoju, koji je uspostavljen kroz EU projektnu podršku (TEMPUS program), koji je prepoznat kao jezgro centra za transfer tehnologija. Trenutno, Centar je više fokusiran na servisnu funkciju, koja se ogleda u pružanju pomoći prilikom pripreme prijava za različite EU grantove, vođenje strukturnih projekata na nivou Univerziteta, zajedno sa drugim centralnim jedinicama – Kancelarijom za međunarodnu saradnju, Centrom za kvalitet, Centrom informacionog sistema, Univerzitetskom bibliotekom. Veliki dio ovih zajedničkih aktivnosti se odnosi na reformu i jačanje istraživačke i inovativne komponente Univerziteta, poput obuke mladih istraživača, pitanja plagijarizma, informacijske pismenosti, standardizacije u evaluaciji u istraživanjima i inovacijama, obuke evaluatora, itd.\nKroz različite vidove obuke, Centar je u vezi sa privrednim subjektima u zemlji, zatim sa predstavnicima različitih agencija, kao i pojedincima, a trenutno je, kroz aktivnosti RTDI evaluacije, u toku je i uspostavljanje saradnje sa izvjesnim brojem malih i srednjih preduzeća.


Ako imate neke od simptoma korone, pozovite ove brojeve telefona - Bujanovačke\nPočetna DRUŠTVO Ako imate neke od simptoma korone, pozovite ove brojeve telefona\nMinistarstvo zdravlja objavilo je brojeve telefona gde se mogu dobiti sve potrebne informacije i preporuke od epidemiologa za one koji imaju neke od simptoma, ili posumnjaju da su zaraženi korona virusom .\nZa detaljnije informacije možete pozvati i 064 8945 235 (broj koji je otvorilo Ministarstvo zdravlja), zatim Institut za javno zdravlje Srbije „Dr Milan Jovanović Batut“ na 011/268-4566 ili telefone Instituta, odnosno Zavoda za javno zdravlje na teritoriji na kojoj boravite.\nU slučaju Bujanovca to je Zavod za javno zdravlje u Vranju, a brojevi telefona su 017/421-310 i 064/1403-289\nZamenik predsednika opštine Stojanča Arsić potvrdio je za Bujanovačke da je zvanično jedna osoba iz Bujanovca u kućnoj izolaciji, dok je dr Lela Jovanović, direktorka Doma zdravlja rekla da u našem gradu nema registrovanih slučajeva korone.\nU Srbiji je potvrđeno 65 slučajeva zaraze novim koronavirusom. U svetu je inficirano skoro 155.000 ljudi, preminulo je 5.800, a izlečeno 74.000 osoba. U Kini, odakle je krenula pandemija, opada broj novoobolelih – objavilo je Ministartsvo zdravlja.\nTAGbrojevi telefona korona virus ministarstvo zdravlja vanredno stanje\nPrevious PostNaredba predsednicima mesnih zajednica da organizuju pomoć starijima Next PostArsić: Za sada u Bujanovcu potvrđen jedan slučaj kućne izolacije


- Bezbednosne snage su do sada pokazale uzdržanost i tolerisale su proteste. Ali, s obzirom da je mir i bezbednost ljudi naš prioritet, bezbednosne snage će ispuniti svoju dužnost da uspostave red ako se nastave napadi na javnu i privatnu imovinu - rekao je Fazli za iransku državnu televiziju, prenosi Rojters.\nNajmanje jedna osoba stradala je u iranskom gradu Sirdžanu tokom protesta protiv poskupljenja goriva, saopštili su ranije lokalni zvaničnici.\nProtesti su izbili nakon što je vlada predsednika Hasana Rohanija saopštila da će povećati cenu goriva za najmanje 50 odsto.\n"Fajnenšl tajms" prenosi da su, prema nepotvrđenim informacijama, zapaljene benzinske stanice u pojedinim gradovima.


Nas Radio | NasRadio.ch | Na Savetu ministara OEBS u Beču 41 ministar\nAustrija je, tokom predsedavanja OEBS-u, uspela, u doba kada je organizacija duboko podeljena pre svega zbog ukrajinske krize i sve većeg nepoverenja među članicama, da spreči veliku krizu koja je pretila organizaciji zbog kraja mandata čak četiri vodećih ličnosti u toj instituciji.\nPredsedavajući OEBS, šef austrijske diplomatije Sebastijan Kurc, uspeo je da izbori dogovor oko imenovanja novog generalnog sekretara OEBS, izaslanika za slobodu medija, visokog komesara za ljudska prava i direktora Kancelarije OEBS za demokratske institucije i ljudska prava (ODIHR).\nSavet ministara, počeće plenarnom sednicom, na kojoj će se obratiti predsedavajući Kurc i generalni sekretar OEBS Tomas Greminger.\nKurc namerava, na marginama skupa, da održi desetak sastanaka sa svojim kolegama iz zemalja članice OEBS.\nZa sada je nejasno da li će Austrija, kao predsedavajuća, uspeti da progura zajedničke izjave sa sastanka, a posebno se ne očekuje da će imati uspeha u postizanju konsenzusa oko zajedničkih zaključaka, kojih nije bilo od 2002.godine.\nPažnja međunarodnih medija biće svakako usmerena pre svega na Tilersona i Lavrova, koji bi trebalo sutra da održe bilateralni sastanak.\nSavet ministara OEBS biće održan pod velikim merama bezbednosti, a u čuvanju gostiju iz inostranstva biće uključeno više od 2.000 policajaca.\nZa saobraćaj će se zatvoriti i centralna bečka ulica Ring oko zdanja Hofburg, te će i za pešake biti zatvorene ulice koje vode ka toj palate.\nAustrija će, predsedavanje OEBS-u, od 1.januara predate Italiji.


Dan online - Politika: Ušli u NATO, ali bez olakšica za vizni režim - 2019-11-16\nPolitika ŠEF DIPLOMATIJE NEĆE DA ODGOVORI ZAŠTO JOŠ NIJESU POJEDNOSTAVLJENI USLOVI PUTOVANJA ZA CRNOGORSKE GRAĐANE\nSrđan Darmanović Ušli u NATO, ali bez olakšica za vizni režim Od 199 rangiranih zemalja, firma Arton pasoš Crne Gore po individualnom indeksu stavlja na 85. mjesto, uz napomenu da postoji 121 država u koju crnogorski državljani mogu putovati bez vize,. Državljani Srbije bez vize mogu da putuju u 131 državu\nMinistarstvo vanjskih poslova Crne Gore nije odgovorilo na pitanje „Dana“ kako komentarišu rezultate istraživanja koji pokazuju da su pasoši Srbije i BiH bolje rangirani od crnogorskog, kao i da li je na pomolu olakšanje viznog režima za putovanje crnogorskih državljana na Zapad. Iako je od članstva u NATO-u prošlo više od dvije godine, a crnogorska vlast uporno ponavlja da je naša zemlja lider u procesu evropskih integracija, zanimljivo je da državljani Republike Srbije, koja nije dio zapadne vojne alijanse, mogu da putuju u više država bez vize nego crnogorski državljani.\nMinistarstvo vanjskih poslova, koje vodi ministar Srđan Darmanović, nije odgovorilo na pitanje „Dana“ da li je blizu ukidanje viza za crnogorske građane za putovanja u SAD i Ujedinjeno Kraljevstvo.\nTu je i „Sovrejn Men indeks”, koji Crnu Goru svrstava na 79. mjesto u svijetu po vrijednosti njenog pasoša. Srbija je po tom indeksu na 54. poziciji, a bolje od crnogorskog i rangiran je i pasoš Bosne i Hercegovine, koja je na 69. poziciji.\nPrema ranijim objašnjenjima iz Vlade, koja je lansirala program prodaje pasoša, takozvano ekonomsko državljanstvo, predviđeno je da do 2.000 stranih državljana u naredne tri godine stekne crnogorsko državljanstvo ako ispune kriterijume u smislu minimalne investicije – odnosno od 100 do 450 hiljada, zavisno od regiona u koji se ulaže. Jedan od uslova je i da nijesu pravosnažno osuđivani.\nFirma Arton kapital, koja je poznata po promociji programa „pasoš u zamjenu za ulaganja“, redovno objavljuje indeks prohodnosti i atraktivnosti svjetskih pasoša. Interesantno je da se od 199 rangiranih zemalja crnogorski pasoš po individualnom indeksu nalazi tek na 85. mjestu, uz napomenu da postoji 121 država u koju crnogorski državljani mogu putovati bez vize ili sa vizom koja se dobija na dolasku.\nDa situacija nije nimalo ružičasta pokazuje i to što su pasoši nekih znatno nestabilnijih zemalja mnogo bolje rangirani od crnogorskog pasoša, pa je tako, prema ovom indeksu, pasoš Kolumbije na 78. mjestu, Venecuele na 74. mjestu, a Ukrajine na 68. mjestu. S druge strane, sa srpskim pasošem se može putovati bez vize ili sa vizom po dolasku u 131 zemlju.\nPodsjetimo, jedna od glavnih poruka crnogorskog režima bila je da će državi kada stekne samostalnost biti otvorena sva vrata svijeta, dok će Srbija ostati izolovana i zaglavljena u prošlosti zbog kosovskog problema i drugih političkih i ekonomskih problema.


Kosovska ministarka pravde otputovala u Hag - Medija centar\nHadžiju je navela da će se sastati sa Jakupom Krasnićijem, Redžepom Seljimijem, Nasimom Haradinajem, Hisnijem Gucatijem i Pjeterom Šaljom.\n„Bivši predsednik Hašim Tači i bivši lider DPK Kadri Veselji nisu prihvatili da se sastanemo, a sud nam nije dozvolio da se sastanemo sa Saljihom Mustafom“, rekla je ona neposredno pred polazak sa prištinskog aerodroma.\nMinistarka Hadžiju je u Hag otputovala u pratnji zamenice predsednika Skupštine Kosova Sarande Bogujevci.\nBivši predsednik Kosova Hašim Tači, nekadašnji lider Demokratske partije Kosova Kadri Veseli, bivši član Generalštaba OVK Redžep Seljimi i bivši portparol OVK Jakup Krasnići optuženi su za ratne zločine i zločine protiv čovečnosti.\nPrema optužnici, Tači, Veselji, Krasnići i Seljimi osumnjičeni su za krivična dela u vezi sa ratnim zločinima: protivzakonito ili proizvoljno lišenje slobode, okrutno postupanje, mučenje i protivpravno ubistvo i zločine protiv čovečnosti: zatvaranje, druga nehumana dela, nestanak lica i progona, koji se, prema mišljenju Specijalizovanih veća, odvijao između marta 1998. i septembra 1999. godine.\nZločini su počinjeni na nekoliko lokacija na Kosovu i u severnoj Albaniji.\nSpecijalizovana veća i Specijalno tužilaštvo istražuju zločine koje su počinili pripadnici OVK nad etničkim manjinama i političkim protivnicima od januara 1998. do decembra 2000. godine.\nTi zločini se pominju u izveštaju Saveta Evrope iz 2011. godine čiji je autor švajcarski senator Dik Marti.\nIzvor: RTV KIM, RTK2, Reporteri


Napomena - Web Medicina\nnobile gucci discontinued slackers slackline coupon cricket warehouse coupon paper gift bow template retro fitness coupons 2013\nNapomena – Obavezno pročitati pre korišćenja sajta\nSajt webmedicina.rs (u daljem tekstu Webmedicina) je internet portal namenjen svima radi informisanja o lekovima i bolestima. Portal sadrži i druge medicinske teme (kao što su dijete). Ovaj sajt je namenjen samo za informisanje kao i u edukativne svrhe i ni na koji način ne može zameniti posetu lekaru ili drugim medicinskim stručnjacima. Ukoliko imate problema sa zdravljem, bilo kakva pitanja ili trebate konsultacije, uvek se trebate obratite odgovarajućem medicinskom stručnjaku.\nWebmedicina se ne može smatrati odgovornom za bilo kakvu štetu koja je nastala kao posledica korišćenja (direktnog ili indirektnog) sajta webmedicina.rs.\nPre nego što primenite bilo kakav savet koji se nalazi na sajtu webmedicina, morate se konsultovati sa vašim lekarom ili drugim medicinskim stručnjakom.\nWebmedicina se ne može smatrati odgovornom za bilo kakve povrede ili oštećenja koja nastaju kao posledica direktnog i indirektnog korišćenja sajta i njegovog sadržaja, ili zbog oslanjanja na informacije koje se nalaze na vašem sajtu.\nIako se tekstovi na sajtu pišu od strane magistara farmacije, Webmedicina ne može da garantuje taćnost i pouzdanost svih informacija. Iz tog razloga, Webmedicina nije odgovorna ukoliko dođe do bilo kakvih zdravstvenih problema usled korišćenja portala Webmedicina. Tekstovi na portalu uglavnom nastaju korišćenjem odgovarajuće literature (Uputstvo za korišćenje leka sa sajta Agencije za lekove i medicinska sredstva Republike Srbije kao i na osnovu kliničkih studija, najvećim delom objavljenih na PubMed-u).\nSamim tim što koristite sajt webmedicina.rs, Vi ste saglasni sa ovom napomenom. Svaki korisnik je obavezan da pre pristupanja sajtu i njegovog korišćenja, pročita i saglasi se sa ovom napomenom i uslovima korišćenja. Ukoliko niste saglasni, molimo Vas da ne koristite naš portal.\nTakođe, Webmedicina nije odgovorna ukoliko dođe do bilo kakvih oštećenja, gubitaka ili propuštenih prilika koji nastaju usled korišćenja našeg portala. To obuhvata i sve viruse koji su mogu javiti na vašem kompjuteru, tabletu ili mobilnom telefonu.\nWebmedicina ima puno pravo da promeni, izbriše ili zameni sadržaj koji se nalazi na sajtu.\nSadržaj našeg sajta je zaštićen zakonom o autorskim pravima Republike Srbije i nije dozvoljena upotreba informacija sa našeg sajta, bez pristanka vlasnika portala.\nWebmedicina.rs je lociran u Beogradu, Republika Srbija, te se sve pritužbe mogu rešavati isključivo u Beogradu.


Uljmanski strelci nižu uspehe - eVršac\nMinulog vikenda u Vrbasu je održano Prvenstvo Vojvodine “C” program serijskom vazdušnom puškom. SK “Uljma” bogatiji je za 3 srebra.\nU pojedinačnoj konkurenciji seniorki Jovana Stojadinov je osvojila drugo mesto. Ekipno seniorke u sastavu Jovana Stojadinov, Milica Jovanović i Milica Ilin je zauzela 2. mesto.\nEkipa juniorki u sastavu Milica Jovanović, Milica Ilin i Tanja Janković takođe se okitila srebrom.\nTakođe minulog vikenda, u Pančevu je održano Prvenstvo Vojvodine za pionire i pionirke mlađe od 2005. godišta.\nPioniri puškom ekipno, (sva trojica 2009. godište) su prijatno iznenadili svoje trenere, osvojivši 3. mesto u sastavu Ranić Đura (171) Milojković Marko (153) i Panić Petar (148) ukupnim rezultatom 472 kruga.\nPioniri pištolj ekipno u sastavu Rudnjanin Jovan(152) Milanov Aleksa (136) i Panić Petar (162) sa ukupno 450 krugova su postali prvaci Vojvodine, što je takođe prijatno iznenadilo trenere! U pojedinačnoj konkurenciji pištoljem, Panić Petar je osvojio 2. mesto svojim ličnim rekordom od 162 kruga.\nKod dama, nije bilo iznenađenja u pucanju iz vazdušnog pištolja, već su ispunjena sva očekivanja trenera. Prvaci smo Vojvodine i ekipno i pojedinačno!\nEkipa u sastavu Vujičić Tamara (172), Matović Miona(145) i Jovanović Jelena(150) je sa 467 kruga ubedljivo osvojila 1. mesto.\nU pojedinačnoj konkurenciji prvo mesto je osvojila Tamara Vujičić (162), treće mesto je osvojila Jelena Jovanović (150), četvrta je bila matović Miona (145), dok je peta bila Bućkoš Miljana (131) a sedmo mesto je zauzela Martinov Vanja (87)


Održan “Dan otvorenih vrata”, u okviru obeležavanja Dana Evrope: “Evropski fondovi su velika i značajna prilika za Srbiju” | Zrenjanin\nOdržan “Dan otvorenih vrata”, u okviru obeležavanja Dana Evrope: “Evropski fondovi su velika i značajna prilika za Srbiju”\n12. maj 2022. 13:34:41 Skupština\nU organizaciji Antene Zajedničkog sekretarijata Interreg IPA Programa prekogranične saradnje Rumunija - Srbija i Grada Zrenjanina, danas je u Gradskoj kući u Zrenjaninu održan “Dan otvorenih vrata” i prezentovan Program prekogranične saradnje Rumunija - Srbija. Pod nazivom “Evropa računa na vas - Evropa računa na mlade”, “Dan otvorenih vrata” namenjen je, pre svega, mladima, učenicima i studentima, s obzirom da se ova godina u Evropi obeležava kao Evropska godina mladih. Takođe, skup je organizovan i povodom obeležavanja Dana Evrope, 9. maja.\nUz učešće predstavnika ambasade Republike Rumunije u Srbiji, Ministarstva razvoja, javnih radova i administracije Rumunije, Ministarstva za evropske integracije Republike Srbije, Antene Zajedničkog sekretarijata Programa prekogranične saradnje Rumunija-Srbija, zrenjaninskih učenika i studenata, skup je otvorio i prisutnima se obratio predsednik Skupštine grada Zrenjanina Čedomir Janjić. Podsetio je da je Grad Zrenjanin uključen je ovaj Program od samog početka, od 2004. godine, kada je to bio Susedski program i kada su projekti realizovani u oblasti lokalnog ekonomskog i društvenog razvoja i saradnje između institucija i ljudi s obe strane granice.\n“Bili su to značajni koraci ka onom što je usledilo kasnije, nakon uspostavljanja IPA programa i realizacije ozbiljnih infrastrukturnih projekata. U okviru prvog IPA programa, od 2007. do 2013. godine, vrednost projekata iznosila je blizu 20 miliona evra, da bi drugi poziv programa dostigao već 75 miliona evra i doneo nekoliko veoma značajnih investicija u grad Zrenjanin”, istakao je Janjić i pomenuo neke od njaznačajnijih realizovanih projekata.\n“Zahvaljujući projektu “Pametna i održiva potrošnja energije”, Zrenjanin je dobio prvu “pametnu zgradu” u Banatu i uspostavio Regionalni centar za energetsku efikasnost. Izuzetno značajan je i projekat pod imenom “Revitalizacija navigacione infrastrukture na Begeju”, vredan skoro 14 miliona evra. Istakao bih i nabavku vozila i opreme za zajedničko reagovanje u vanrednim situacijama, odnosno “Zajedničko upravljanje rizicima od poplava”, čiji je nosilac takođe bio naš Regionalni centar za razvoj “Banat”. Vrednost tog projekta iznosila je 828.000 evra”, rekao je Janjić.\nPoručio je i da su evropski fondovi velika i značajna prilika za Srbiju, za unapređenje u mnogim oblastima života i rada, a da su posebno značajni projekti posvećeni mladima, što je i tema današnjeg skupa.\nNakon uvodnih obraćanja Mihajla Dašića, pomoćnika ministarke za evropske integracije u Vladi Srbije i Ruksandre Tutujanu, savetnice u Ministarstvu razvoja, javnih radova i administracije Rumunije, predstavljena je prekogranična saradnja kroz programe finansirane iz EU fondova, kao i uspešno implementirani projekti u oblastima klimatskih promena, životne sredine i zdravlja, obrazovanja i inkluzivnog društva.\nPrezentovan je i rad Antene Zajedničkog sekretarijata Programa prekogranične saradnje Rumunija-Srbija, kao i Interreg IPA Program, za period 2021-2027. godine.


Kandić:Pristojna ponuda Putina - JUGPRESS\nKandić:Pristojna ponuda Putina\nPostavio: Jugpress 19 Januara, 2019\nNe bih posmatrala Putinovu posetu Beogradu kao pokazivanje moći ili uticaja Evropi, zato što Evropa – Nemačka i Francuska, prate taj uticaj Rusije, rekla je regionalna koordinatorka Koalicije za REKOM Nataše Kandić portalu Vijesti.ba i ocenila da Evropa ima jači uticaj, prisustvo i interes zemalja u regionu je ipak Evropa.\nVladimir Putin nije iskoristio posetu Beogradu da bi držao govor srpskom narodu, nego je uputio vrlo jednostavnu i pristojnu poruku: „Hvala na prijateljstvu“. S druge strane, poseta je u Srbiji pripremana i predstavljena kao da se radi o najvažnijem događaju, rekla je Kandić.\nKandić je primetila da u medijskim izvještajima i zvaničnim govorima predsednika dve države nije bilo reči o statusu srpsko-ruskog humanitarnog centra u Nišu.\n„Da jeste bilo priče o tome, sigurno bi ta tema bila zastupljena u medijima. Čini mi se da je dobro ukoliko se Srbija drži obaveze da na njenom prostoru ne mogu biti otvorena predstavništva drugih država za koje postoje indicije da nisu humanitarnog karaktera“, navodi Kandić.\nGovoreći o ekonomskim ugovorima i sporazumima koje su potpisale delegacije dve država, naša Kandić je rekla da se trgovinska razmena Srbije sa Rusijom ne može porediti sa onom koju ova država ostvaruje sa EU i regionom.\nPutinovoj poseti svakako treba dati na značaju, pre svega što uloga Rusije neće ostati potpuno izvan rešavanja kosovskog pitanja, ocenila je Kandić.\n( Foto: Medija centar)


Holivudske priče: Kako je ružno pače postalo labud | CityMagazine\nHolivudske priče: Kako je ružno pače postalo labud\nCentar filmske industrije je poznat po tome što od mlade glumice, jednog nebrušenog dijamanta može da stvori legendu, o čijoj lepoti se priča decenijama.\nDanas bioskopima vlada CGI tehnologija, ali ništa ne može da se uporedi sa transformacijama za koje su odgovorni profesionalni šminkeri i dovitljivi reditelji. Priču od ružnom pačetu koje je postalo labud videli ste u hiljadu varjanti do sada, što ne znači da će ta vrsta narativa ikada prestati da bude interesantna publici.\nIzdvojili smo neke od najboljih “prolepšavanja” u popularnim filmovima, a vi nam u komentarima na našoj FB stranici javite ko je vaš favorit.\nAudrey Hepburn kao Eliza Doolitle u My Fair Lady - od uličarke do prave dameOtvori galeriju\nZanimljiva geografija u rok, pop i folk rimama (drugi deo)\n(Pomalo) neobični dueti: Hajde da se nađemo na pola puta… pepeljuga


Jutarnji: Hrvati bi mogli imati predstavnika u Vladi Srbije\nTanjug 22. aprila 2022. 11:23\nZAGREB – Srbija bi prvi put u istoriji u svojoj vladi mogla imati i predstavnike hrvatske nacionalne manjine nakon što je predsednik Demokratskog saveza Hrvata u Vojvodini (DSHV) Tomislav Žigmanov izborio mandat u novom sazivu Skupštine Srbije, piše Jutarnji list.\nNavodi se da je o tome nedavno govorio i predsednik Srbije Aleksandar Vučić, kada je, odgovarajući na pitanje o odnosima u regionu, rekao da će biti slobodan da i s Hrvatima razgovara o njihovom učestvovanju u vladi.\nŽigmanov je za ovaj list rekao da zvanični razgovori još nisu poceli, ali da je istina da u javnosti postoje, kako je rekao, sadržajne poruke iz vrha vlasti kako bi se u nekoj budućoj proevropskoj vladi našli i predstavnici nacionalnih manjina u Srbiji, a u tom se kontekstu spominje i hrvatska zajednica, prenosi Hina.\n„Mi ne bežimo od razgovora o takvom aranžmanu, koji bi se naravno mogao i okončati s pozitivnim ishodima uz određene vrlo jasne pretpostavke, a to je da se dogovorimo oko nekoliko kljucnih ideološko-političkih pitanja i da se donesu konkretni programi podrške kada je u pitanju rešavanje problema i interesa hrvatske zajednice u Srbiji“, rekao je Žigmanov.\nPrema njegovoj oceni, važno je pitanje integracije manjina, a onda i hrvatske zajednice u srpsko društvo, kao i isključivanje, kako je rekao, „podrške takozvane bunjevačke nacije“ od strane države.\nŽigmanov smatra da je važno i priznanje zločina nad Hrvatima u Vojvodini tokom 90-ih, uz, dodaje, primereno sećanje i uvođenje prakse komemoracije.\nŽigmanov tvrdi da Srbija nije Hrvatska kada je reč o rešavanju problema nacionalnih manjina, ocenjujući da je Srbija uvek, kako je rekao, „na nekom početku“.


MUP: Gradski menadžer Požarevca uhapšen zbog mita - KRIK\nMUP: Gradski menadžer Požarevca uhapšen zbog mita\nObjavio/la KRIK.rs 17 maja, 2019\ngradski menadžer Požarevca\nMitar Karadžić (foto: printskrin youtube/SAT TV)\nMitar Karadžić, gradski menadžer Požarevca, uhapšen je zbog sumnje da je primio 300 hiljada dinara mita, saopštilo je Ministarstvo unutrašnjih poslova. Osim njega, uhapšene su još dve osobe zbog primanja i davanja mita.\nKaradžić je, sumnja policija, u prostorijama Gradske uprave Požarevac primio 300.000 dinara mita od Zorana Njegovanovića, direktora firme „Telekomunikacija“ iz Blaca.\nMito je dobio jer je ranije Njegovanoviću javio da na određenu javnu nabavku nije pristigla nijedna ponuda, sumnja policija, nakon čega je Njegovanović dobio ugovor kod Gradske uprave Požarevac. Vrednost nabavke iznosila je gotovo 111 miliona dinara i odnosila se na izgradnju južnog sliva kišne kanalizacije, piše u policijskom saopštenju.\nNjegovanović je takođe uhapšen zbog sumnje da je dao mito, a osim njih dvojice priveden je i Vladimir Stojimirović, direktor javnog preduzeća JKP „Vodovod i kanalizacija“ iz Požarevca, pod sumnjom da je uzeo mito.\nNaime, Stojimirović se tereti da je takođe od Njegovanovića u jednom ugostiteljskom objektu primio pola miliona dinara mita, jer je prethodno promenio uslove tendera za izvođenje radova na vodovodnoj mreži u Požarevcu.\nStojimirović je ove uslove prilagodio preduzeću „Telekomunikacija“, čime je ovoj firmi omogućeno da zaključi ugovor sa JKP „Vodovod i kanalizacija“ Požarevac, sumnja policija.\nOsumnjičenima je određeno zadržavanje do 48 sati, piše u policijskom saopštenju.


Kada bi im benzin koštao kao u Srbiji, Amerikanci bi masovno prešli na električne automobile - Telegraf.rs\nSajt CarGurus nedavno je sproveo istraživanje među vlasnicima automobila u SAD kako bi došao podataka koliki je udeo onih vozača koji planiraju da kupe električne automobile, kao i koji su glavni faktori prilikom izbora automobila.\nDobra vest za proizvođače elektromobila je da se 52 odsto ispitanika izjasnilo da će u narednih 10 godina kupiti vozilo na struju, dok u narednih 5 godina to planira da učini njih oko 30 odsto.\nOčekivano, najpopularniji izbor američkih kupaca su modeli kompanije Tesla, čiji modeli su navedeni kao jedna od opcija u 57 odsto slučajeva.\nNa drugom mestu, kao najveći konkurent Tesli, našla se Toyota. Japanski proizvođač se odlično kotira na američkom tržištu, i to uprkos činjenici da još uvek ne nudi potpuno električni model, prenosi Index. Treći izbor je Honda, dok iza nje slede Ford i Subaru.\nZanimljivo, 78 odsto kupaca koji planiraju da kupe električni automobil nemaju konkretnog favorita i potpuno su otvoreni u pogledu izbora proizvođača. A uprkos "eko" predznaku električnih vozila, prvi izbor još uvek su i dalje veliki SUV modeli i krosoveri.\nPikap kamioneti, inače najpopularnija klasa automobila u Americi, ne uživaju veliku popularnost među potencijalnim kupcima električnih vozila.\nOd faktora koji utiču na izbor električnih automobila, kod većine su to brojnost mesta za punjenje i mogućnost zamene baterija, a potom pouzdanost, troškovi održavanja, kao i sama cena goriva koje troše klasična vozila.\nTako, na primer, ukoliko bi cena benzina u SAD porasla sa 3 (što je oko 80 din/l) na 5 dolara za galon (odnosno oko 130 din/l), 57 odsto Amerikanaca bi razmišljalo o kupovini električnog automobila. Ako cena goriva poraste na 10 dolara za galon (260 din/l), taj procenat raste na čak 92 odsto.\nPoređenja radi, cena goriva u Srbiji je nešto više od 150 din/l, što bi u SAD bilo skoro 6 dolara za galon, navodi b92.net.\nBugatti definitivno postaje hrvatski, a evo i kako


Srbija traži od EK priznavanje digitalnih sertifikata:DVE OPCIJE moguće - Naši u svetu\nSrbija traži od EK priznavanje digitalnih sertifikata:DVE OPCIJE moguće\nObjavljeno 08/06/21 u 12:30\nFoto: Tanjug/ Signe Goldmann/Ritzau Scanpix via AP\nSrbija je u kontaktu sa Evropskom komisijom povodom priznavanja srpskih digitalnih sertifikata potrebnih za slobodno putovanje u EU, rečeno je Tanjugu u Briselu.\n”U ovom trenutku nemamo vremenski okvir kada bi oni mogli biti eventualno odobreni i povezani na EU sistem”, kaže portaprol Komisije, Kritijan Vigand za Tanjug.\nU Evropskoj komisiji navode da su razgovori sa trećim zemljama o priznavanju nacionalnih digitalnih sertifikata počeli, ali i dodaju da ne treba očekivati da će do njihove upotrebe za ulazak u EU doći od 1. jula.\nNaglašava se da svaki građanin treće zemlje, uključujući i Srbiju, koji ima legalno pravo da uđe u EU, može da svoj sertifikat predstavi nadležnim vlastima zemlje članice u koju putuje i da na osnovu toga dobije adekvatni evropski sertifikat o vakcinaciji ili drugi tip sertifikata.\n”Ova opcija će biti moguća od početka izdavanja sertifikata u EU”, kaže Vigand.\nDruga opcija za slobodan ulazak u EU građana trećih zemlja, a za koju je Srbija aplicirala, jeste sporzum koji bi Evropska komisija, na osnovu usklađenosti tehičkih i opretivnih standarda sertifikata, trebalo da postigne sa svakom trećom zemljom ponaosob.\n”Tako će se sertifikati izdavini u trećoj zemlji prihvatiti kao ekvivalent evropskim sertifikatima i biti uključeni u provere kroz evropski sistem”, zaključuje Vigand.\nEvropska komisija je izdala preporuku zemljma članicama da dok sistem digitalnih kovid sertifikata ne postane operativan, prihvate dokaze o punoj vakcinaciji građana trećih zemlja.\n”Za ulazak bilo kog građanina u Evropu mora da se pokaže sertifikat o vakcinaciji. Na zemljama članicam je da provere da li je taj dokaz dovoljan”, kaže portparol Komsije, Kristijan Vigand.\nPredlog podrazumeva vakcine preporučene od strane Evropske agencije za lekove i one odobrene za hitnu upotrebu od strane SZO, ali je na zemljma članicama da odluče da li će prihvatiti i druge vakcine.\nTakođe, preporuka Komisije je da se prihvate putnici koji ulaze na teritoriju EU nakon 14 dana od primanja posledenje preporuče doze, ali zemlje čanice mogu skratiti taj period.\nDigitalne zeleni sertifikatiKovid pasošivakcinacija\nSvetski mediji o Mladiću: Oslobađanje “kasapina iz Bosne” neizvesno! Sin Darko: Ratko je dobro i spreman je\nNešto se dešava, neviđen udar na internet nebu! “Pali” sajtovi svetskih medija


Zona JUG: Popravni za zonaše s juga - InfoVranjske\nZona JUG: Popravni za zonaše s juga\nPeto kolo Zone «Jug» ovog vikenda prilika je za zonaše iz Pčinjskog okruga da poprave bodovni saldo i položaj na tabeli, budući da svi osim Vranjske Banje imaju ulogu domaćina.\nAlakince dočekuje Plantažu iz Donje Stopanje kod Leskovca, Alakinčani su na osmom mestu na tabeli sa pet bodova, a gosti su na 11. poziciji sa četiri boda.\nUtakmica između Alakinca i Plantaže igra se u nedelju 19. septembra u 16 sati.\nU Vladičinom Hanu na programu je derbi Zone «Jug», domaća Morava, peta na tabeli sa sedam bodova, dočekuje Radan iz Lebana, tim koji zauzima drugu poziciju na tabeli Zone «Jug» sa 10 bodova.\nSusret između Morave i Radana igra se na stadionu «Kunjak» u Vladičinom Hanu u subotu 18. septembra i počinje u 16 sati.\nTrnovac na svom terenu igra derbi Pčinjskog okruga protiv Vranjske Banje, Trnovčani su na 10. mestu na tabeli sa četiri boda, dok su Banjčani na 15. poziciji bez bodova.\nMeč između Trnovca i Vranjske Banje igra se u nedelju 19. septembra u 16 sati.\nTim Vojske Srbije, Garnizona Vranje, domaćin je ekipi Puste Reke iz Bojnika, «Anđeli» su na sedmoj poziciji sa pet bodova, a Bojničani na 12. mestu sa četiri boda.\nUtakmica između Nebeskih anđela i Puste Reke igra se u subotu 18. septembra na stadionu u Bazi «Jug» kod Bujanovca i počinje u 16 sati.\nAđeli Alakince Morava Han Zona Jug


Američka policija traži letećeg čovjeka: Piloti ga vidjeli na 900 metara visine VIDEO | BL Portal\n5. Septembra 2020. 23:12\nAmerička policija istražuje slučaj letećeg čovjeka, pošto su piloti koji su slijetali na aerodrom u Los Anđelesu prijavili da su ga vidjeli na 900 metara visine.\nIstragu o ovom slučaju preuzeo je Ef-bi-aj, budući da su piloti komercijalnih letova podnijeli prijavu kako čovjek sa džetpekom (rancem za letenje) kruži u vazduhu u blizini međunarodnog aerodroma u Los Anđelesu, objavio je Foks njuz.\nFederalna administracija za avijaciju saopštila je kako su dva pilota, tokom slijetanja, prijavila letećeg čovjeka.\nBizaran slučaj iznenadio je mnoge i otvorio pitanje da li bi neko uopšte toliko rizikovao da se nađe na putu brojnim letjelicama koje se približavaju aerodromu u Los Anđelesu, jednom od najprometnijih u svijetu.\nStiv Kauel, stručnjak za vazduhoplovnu bezbjednost, rekao je kako vjeruje u prijavu pilota.\n„Uopšte ne dovodim u pitanje da li bi piloti mogli da načine grešku, budući da su podnijete dvije prijave različitih posada i piloti su bili veoma uvjerljivi u onome što opisuju“, rekao je on, prenosi “Sputnik”.\nTags: Amerika, leteći čovjek, potraga\nU zvijezdama “sve piše”: Ovim znakovima horoskopa odlazak na posao je stres


Jeftini letovi iz Šri Lanke do Australije - Avio karte Šri Lanka Australija - eSky.rs\nAvio karte iz Šri Lanke do Australije\nPretražite letove iz Šri Lanke do Australije\nProverite najbolje prilike za letove iz Šri Lanke do Australije\n✔ Postoje li posebne ponude za letove iz Šri Lanke do Australije na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Australije?\n✔ Ako rezervišem let iz Šri Lanke do Australije, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Australije?\nBudite sigurni, da na eSky.rs ponuda letova iz Šri Lanke do Australije uključuje ne samo niskotarifne avio-kompanije, već i one koje su specijalizovane za visoki standard.


Obama saopštio imena ključnih ekonomskih zvaničnika\nManje od dva mjeseca uoči preuzimanja dužnosti, novoizabrani predsjednik Sjedinjenih Država Barak Obama danas je i zvanično objavio imena kandidata za ključne ekonomske položaje u budućoj administraciji. U međuvremenu, Svjetske berze su pozitivno reagovale na odluku američke vlade da pruži pomoć još jednom finansijskog gigantu.\nDok ekonomska situacija u Sjedinjenim Državama nastavlja da se pogoršava, budući predsjednik pokušava da dokaže da ima plan za njeno ozdravljenje.\n"Suočavamo se sa krizom istorijskih razmjera. Finansijska tržišta su u krizi. Kupovina novih kuća je u oktobru pala na najniži nivo u posljednjih pola vijeka. Nedavno je podnijeto više od pola miliona zahtjeva za nadoknade za nezaposlene. Eksperti upozoravaju da ukoliko ne budemo djelovali brzo i smjelo, naredne godine mogli bi da izgubimo još milion radnih mjesta", izjavio je Barak Obama na konferenciji za novinare u Čikagu, na kojoj je ujedno objavio imena ključnih ekonomskih zvaničnika.\nKao što je već najavljeno, predsjednik njujorške Centralne banke Timoti Gajtner biće sekretar za finansije, a Lorens Samers, bivši sekretar za vrijeme Klintonove administracije, direktor Nacionalnog ekonomskog savjeta. Kristina Romer predsjedavaće Vijećem ekonomskih savjetnika, dok je Melodi Barns imenovana za direktora Savjeta za unutrašnju politiku.\n"Tražio sam lidere koji mogu da ponude i zdravo rasuđivanje i nov način razmišljanja, koji imaju iskustvo i niz novih smjelih ideja i - što je najvažnije koji dijele moje uvjerenja da nema napretka na Vol Stritu bez poboljšanja situacije u ostatku Amerike", dodao je Obama.\nEkonomski tim nadgledaće obimni paket podsticajnih mjera, za koji se Obama nada da će moći da pokrene odmah po preuzimanju položaja. Riječ je o planu koji bi mogao da košta stotine milijardi dolara.\n"Paket će biti dovoljno veliki i sveobuhvatan da pomogne oporavak ekonomije. Ne mogu sada da govorim o tačnoj cifri, ali će jedan od zadataka mog ekonomskog tima biti da utvrdi detalje plana, u saradnji sa Kongresom, federalnim rezervama, kompanijama i ekspertima", zaključio je Obama.\nBudući predsjednik želi da paket bude usvojen u oba doma Kongresa, kako bi mogao da ga potpiše čim preuzme položaj. Predložene mjere bi između ostalog trebalo da podstaknu otvaranje više od dva miliona novih radnih mjesta.\nAmerička vlada u međuvremenu je bila primorana da spasava još jednog finansijskog giganta, Sitigrup, pruživši garancije za nekoliko stotina milijardi dolara vrijedne rizične hipotekarne zajmove i imovinu. Za tu banku će takođe biti izdvojeno dodatnih 20 milijardi dolara iz već postojećeg paketa mjera za sanaciju finansijskog sektora. Vlada će zauzvrat posjedovati sedam milijardi dolara vrijedan udio u nekada najvećoj i najmoćnijoj banci u Sjedinjenim Državama.\n"Ta odluka je donijeta kako bi se zaštitio Sitigrup. U prošlosti smo donosili slične odluke i ukoliko bude potrebno to ćemo raditi I dalje kako bismo u budućnosti zaštitili naš finansijski sistem", rekao je odlazeći predsednik Džordž Buš, koji je o planu za spasavanje Sitigrupa, koji ima ogranke u više od 100 zemalja, obavijestio i svog naslednika Baraka Obamu.


POZIV ZA DODELU SUBVENCIJA: Turističkim vodičima pomoć od 61.800 dinara | Novosti.rs\nMINISTARSTVO turizma raspisalo je javni poziv za dodelu subvencija turističkim vodičima i pratiocima, koje će biti isplaćene u periodu od dva uzastopna meseca, od po 30.900 dinara.\nZahtev za dobijanje dražvne pomoći resornom ministarstvu se podnosi od 2. do 16. juna.\nUslovi za državnu finansijsku podršku su položen stručni ispit za turističkog vodiča ili turističkog pratioca, kao i da su do marta 2021. godine zamenili legitimacije. Pomoć će dobiti oni koji nisu u radnom odnosu, uključujući i u privrednom društvu čiji su osnivač ili član, kao i da nisu radno angažovani po osnovu rada van radnog odnosa.\nDa bi dobili novac ne smeju da obavljaju samostalno preduzetničku delatnost i ne mogu da budu penzioneri.\nSrbija Pomoć novac Država turistički vodiči Ministarstvo turizma Novac za turističke vodiče


Aluminijumski radijatori GLOBAL OSCAR\nRadijatori i ostala grejna tela -> Aluminijumski radijatori->Aluminijumski radijatori GLOBAL OSCAR\nSa radijatorom Global podešavanje teperature je lako i malo košta. Na taj način se dobija, za kratko vreme, jedna idealna temperatura za svaki ambijent, prema ličnim potrebama i stvarna ušteda energije. Osim toga mala specifična težina aluminijuma omogućava lako i precizno izvođenje. Široka paleta dimenzija i jednostavno kombinovanje elemenata omogućavaju idealno rešenje za svaki ambijenat, dok odavanje visoke toplotne energije omogućuje korišćenje u malim prostorijama.\nRadijatori se mogu upotrebljavati u svim instalacijama grejanja toplom vodom do 100°C sa radnim pritiskom do 6 bara. Mogu se instalirati u sistemu koristeći čelične, bakarne ili termoplastične cevi.\nRadijatori Global imaju dug vek trajanja zahvaljujući materijalu korišćenom u livenju elemenata (legura aluminijuma atestirana prema standardu EN AB 46100) i jedinstvenom načinu farbanja: dva puta potapanje u kadama “anoforezis” boje a zatim tretirano epoksidnim prahom.\nRadijatori GLOBAL imaju 10 godina garancije od datuma proizvodnje.\nOva garancija omogućava zamenu onih elemenata koji se pokazuju neupotrebljivi zbog nedostataka u materijalu ili u proizvodnji, ali samo pod uslovom da je instalacija urađena prema važećim pravilima i uputstvu navedenom pod “pravilna instalacija”.


Komercijalna banka u Nišu i Berzanski posrednik "MMK grup" optužuju Kompaniju "Filip Moris"\nPreporuke i omiljene banke\nNIŠ- Kompanija "Filip Moris", kao većinski vlasnik DIN Fabrike duvana AD u Nišu, dovodi u zabludu manjinske akcionare, radnike i penzionere ove fabrike, upućujući ih na prodaju akcija samo preko jedne beogradske brokerske kuće i po diktiranoj ceni od 84,92 evra. Ista kompanija dovodi u fabriku predstavnike samo dve banke,"Sosijete ženeral" i "Rajfanzen banke", i preporučuje radnicima da kod tih banaka otvaraju svoje račune, što je tipičan primer kršenja berzanskog tržišnog principa i stvaranje nelojalne konkurencije drugim bankama i brokerskim kućama, rekao je na jučerašnjoj konferenciji za novinare direktor glavne filijale Komercijalne banke u Nišu Stefan Miskovski.\n- Radnici i penzioneri DIN imaju pravo da slobodno raspolažu svojim akcijama i računima, a mora se znati i da su "Sosijete ženeral" i "Rajfanzen banka" osnovane u našoj zemlji pod istim uslovima kao i domaće banke sa početnim kapitalom od 5 miliona evra, a njihove centrale van zemlje ne preuzimaju nikakvu odgovornost za sume veće od te osnivačke.\nIstovremeno imate primer da Komercijalna banka trenutno ima oko 140 miliona evra u kapitalu i preko 60 milijardi dinara u bilansnoj aktivi, upozorio je Miskovski. On se zapitao zašto i ko te dve banke forsira da preko njih idu visokoprofitni i manje rizični poslovi, dok se od Komercijalne banke traži da posluje preko najtežih i najrizičnijih kredita i poslova? Ili, zašto se na sajtu Agencije za privatizaciju preporučuje samo "Rajfanzen banka" kao partner za sve transakcije u procesu privatizacije u Srbiji? A i ranije je bilo raznih oblika favorizovanja te banke i "Sosijet ženerala".\n"Preporuke" iz vlade\n- Ja sam, dolaskom menadžera "Filip Morisa" u DIN, raskinuo radni odnos. A već posle prvih kontakata sa tim menadžerima bilo mi je jasno da se radnicima i penzionerima prosto nameću brokeri i banke preko kojih će prodavati svoje manjinske akcije, rekao je na konferenciji za novinare Tomislav Miljković, pravnik, sindikalni aktivista i bivši koordinator u fabrici. On je istovremeno potvrdio da je od menadžera "Filip Morisa" čuo da su ovoj kompaniji brokeri i bankari preporučeni od strane vladine Agencije za privatizaciju.\nTo nije tržišna ekonomija, to je nelojalna konkurencija i to ne sme da se radi u jednoj ozbiljno organizovanoj zemlji, naglasio je Miskovski na jučerašnjoj konferenciji za novinare. On je novinarima prezentovao i uporednu tabelu koja pokazuje da su pojedine usluge Komercijalne banke jeftinije od 330 do 660 odsto od usluga banaka koje "Filip Moris" preporučuje radnicima i penzionerima DIN-a.\nDirektor niške berzanske kuće "MMK grup"Marija Tasić, pridružujući se ocenama Komercijalne banke, podsetila je da radnici DIN mogu raspolagati svojim akcijama kao svojom imovinom, mogu ih prodavati ili ne prodavati, sami birati trenutak i cenu na berzanskom tržištu i banku ili brokersku kuću. Znajući jačinu kompanije "Filip Moris"i Altria grupacije kojoj pripada, ne može se očekivati berzanski pad vrednosti akcija niške fabrike, rekla je još Marija Tasić.\n- Radnici i penzioneri DIN-a se uz poziv da svoje akcije prodaju većinskom vlasniku, u određenom roku i po fiksnoj ceni, po kojoj je "Filip Moris" i postao vlasnik 66,44 odsto kapitala ove fabrike, dovode u zabludu jer im se ne daju kompletne informacije. Istovremeno im se preti nekakvim padom vrednosti akcija na 17 evra, što je nemoguće. Na drugoj strani, sasvim je nelogično da je cena akcija u Fabrici duvana u Vranju, koju je otkupila kompanija "BAT", 100 evra, rekla je na jučerašnjoj konferenciji za novinare Marija Tasić.\nPredstavnici Komercijalne banke i "MMK grup" odbili su juče da komentarišu novinarsko pitanje da li i u kom "srodstvu" iza preporučene brokerske kuće stoji ministar Aleksandar Vlahović?\nPonovo se uvodi deklaracija na carinsku vrednost\nPredsednika UO Jat Airways zamenili sa imenjakom\nPekari gube strpljenje zbog odugovlačenja države sa uvozom pšenice\nDanas odluka UO NIS-a: Otpis duga šećeranam\nPonudu dostavila italijanska industrija "Inalka\nPad od 3,6 odsto


Mikser, 22. oktobra: Edo Maajka i Sassja - Dan u Beogradu\nNaslovna » Izlasci » Muzika » Koncerti » Mikser, 22. oktobra: Edo Maajka i Sassja\nEdo Maajka na koncertu u Mikseru\nKatarina Vidaković 18. oktobar 2016. Koncerti Postavite komentar\nDosadašnji angažman gostiju iz regiona dobro je poznat ljubiteljima repa.\nEdo Maajka (rođen u Brčkom, živeo u Tuzli i Tel Avivu, a sada u Zagrebu) od početka ima Balkan za temu. ,,Krv, suze i znoj – to je Balkan moj… ovaj Balkan je, ljudi, stvoren za rep“ stihovi su kojima je potpisao album ,,Stig’o ćumur“ davne 2006. godine. Punih deset godina i dva albuma kasnije, a nakon nekoliko godina provedenih u Izraelu, Edo Maajka se vraća na Balkan gde nastavlja da se britkim jezikom obračunava sa ovdašnjim mentalitetom. Da se protiv boljki društva bori oštrim, ali šarmantnim i inteligentnim rimama.\n„Izbeglištvo je uticalo na mene da nemam taj osećaj pojačanog nacionalizma. Skontao sam da je to samo jedna glupost koja pomaže ljudima da kontrolišu druge ljude i ništa više“.\nDa u svemu ima veliki broj vernih pratilaca i saveznika govori publika, koja ga je pomno pratila na festivalskoj letnjoj turneji, na kojoj se posebno izdvaja nastup na ovogodišnjem Love Festu.\nU Beogradu će mu podršku na bini pružiti ekipa iz FM Jama, dok će koncertno veče otvoriti i masu zagrejati reperka, tekstopisac i jedna od „najjačih“ ženskih MC-a u regionu – Sassja.\nNjenu energiju je davnih dana prepoznao upravo Edo Maajka, ali i Frenkie, DJ Soul i cela ekipa tuzlanskog FMJAM-a, koji je prihvaćen kao jedan od najznačajnijih pokretača alternativne muzičke scene u ovom delu Evrope. Sassjini počeci sežu u 2010. godinu kad je objavila prvi spot za pesmu “Ostavi da gori”. Do danas je snimila desetak singlova eksperimentišući sa rege, denshol, dabstep… zvukom. Album „Taktički praktično“ u prvim danima digitalne dostupnosti dospeo je, za samo nedelju dana, na prvo mesto po slušanosti na regionalnom Deezer-u.\nKoncert počinje u 21 čas, ulaznice su po pretprodajnoj ceni od 600 dinara dostupne u Mikseru, kao i na svim GigsTix prodajnim mestima, a redovna cena (od srede, 19. oktobra) biće 800 dinara. Na dan koncerta cena ulaznice će biti 1000 dinara.\nTagoviedo maajka koncert mc mikser region rep sassja\nPrethodni Premijera predstave „Ključevi od Leraha“\nSledeći Laguna na 61. Međunarodnom sajmu knjiga


Migracije meksičkih bezrepih slepih miševa - ecofeminizam\nMigracije meksičkih bezrepih slepih miševa\nfeb 20, 2018 klima, Meksiko, SAD, šišmiševi, Teksas, UK\nPtice nisu jedine koje se sele u toplija područja kada temperature u njihovom „prebivalištu“ padnu. Sele se i šišmiši, i to organizovani u jata od nekoliko milona jedinki.\nMigracije meksičkih bezrepih slepih miševa iz Meksika u Teksas prate se radarima meteoroloških stanica. Meteorolozi istraživačkog instituta iz Ujedinjenog Kraljevstva, Filip Stefanijan i Šarlot Vejnrajt, proučavali su podatke prikupljene na taj način i, poređenjem trenutnih seoba sa onim s kraja prethodnog veka, otkrili da šišmiši u Teksas odlaze mnogo ranije. Rezultate njihovog istraživanja objavio je naučni časopis Global Change Biology.\nPre dvadeset dve godine, slepi miševi su se iz Meksika selili krajem marta, a sada polovinom istog meseca. Sadašnje migracije se, dakle, dešavaju otprilike dve nedelje ranije.\nPored toga, oko 3,5 odsto populacije ovih životinja se u zimu 2017. godine nije ni odselilo nazad u meksičke pećine. Pretpostavke Filipa Stefanijana su da klimatske promene utiču na prevremeni početak proleća. Ovo privlači insekte u Teksas gde postaju hrana šišmiševima koji su odlučili da ostanu. Zime postaju podnošljivije pa slepi miševi umesto da odlete u južnije krajeve odlučuju da ostanu u teksaškim granicama.\nOčekuje se da će poremećeni obrazac migracija šišmiševa najgore posledice imati po njihov sistem razmnožavanja. U trudnoći ženke obično nose jedno mladunče, a hrane ih moljcima. Ukoliko se klimatske promene odraze na životni ciklus ovih insekata, slepi miševi će morati da pronađu drugi izvor hrane.\nMeksički „bezrepaš“ nije usamljen slučaj roda šišmiševa čiji je migratorni period ometen promenom klime. Pipistrellus nathusii iz Ujedinjenog Kraljevstva, ženke na istoku Sjedinjenih Američkih Država i više vrsta prisutnih u Amazoniji u Brazilu takođe na svojim krilima osećaju efekte klimatskih promena.\nCivilno društvo i stručna javnost protiv uvoza neopasnog otpada


Lavrov i Dačić: Moskva saglasna samo sa onom varijantom rešenja koja je prihvatljiva za Beograd | Radio Kosovska Mitrovica\nLavrov i Dačić: Moskva saglasna samo sa onom varijantom rešenja koja je prihvatljiva za Beograd\n18. June, 2020 07:46 |\nRusija i Srbija će nastaviti da blisko sarađuju u rešavanju kosovskog pitanja, poštujući Rezoluciju SB UN 1244, poručili su u zajedničkom autorskom tekstu za “Kurir” šefovi diplomatija dve zemlje, Sergej Lavrov i Ivica Dačić.\nLavrov i Dačić primećuju da, u poslednjih nekoliko meseci, EU i SAD vrlo aktivno promovišu obnavljanje dijaloga između Beograda i Prištine i izražavaju nadu da će visoku predstavnik EU za spoljne poslove i politiku bezbednosti Džozep Borelj i specijalni predstavnik EU za dijalog Beograda i Prištine Miroslav Lajčak ponašati kao “fer brokeri”.\n“Svakako podržavamo političke metode rešavanja spora, ali smatramo da pregovori treba da budu zasnovani na principu dobrosavesnog ispunjavanja ranije postignutih dogovora”, navode ministri dve zemlje.\n“Evropska unija kao posrednik u pregovaračkom procesu direktno je odgovorna za uticaj na kosovske vlasti da ispune svoje obaveze. Zasad nema nikakvog pomaka po pitanju stvaranja ZSO”, ocenjuju oni.\nUkazuju da je pre početka nove faze u dijalogu bilo potrebno da se ukinu antisrpske diskriminacione mere, koje su poslednjih godina uvele prištinske vlasti i poručuju da EU kao posrednik mora da garantije da kosovski Albanci neće ponovi pribegavati primeni “ove zlokobne taktike”.\nPrimećuju i da ulazak Srbije u EU neki koriste kao polugu pritiska na Beograd radi priznavanja kosovske “nezavisnosti”.\n“Ispada da zbog članstva u EU država kandidat treba da se odrekne dela svoje teritorije. Pritom, autori ovog apsurdnog zahteva vide nekakvu opasnost u eventualnom korigovanju kosovske administrativne linije. Takva zabrinutost izgleda više nego licemereno, pogotovo ako se prisetimo koje i na koji način rasparčao Jugoslaviju”, ističu oni.\n“Usredsređeni smo na produbljivanje uzajamno korisne saradnje u najširem spektru oblasti. Takav pristup nezavisan je od namere Srbije da vodi pregovore o pristupanju EU: ona će nastaviti da razvija veze sa Rusijom i Evroazijskom ekonomskom unijom”, poručuju Lavrov i Dačić.\nOcenjuju i da je koncept samoproglašenog “suvereniteta” Kosova pretrpeo krah.\n“Ovaj koncept nema jednodušnu podršku ni na Balkanu, a ni u Evropi i drugim delovima sveta”, navode šefovi diplomatija koji smatraju da neodrživost “kosovske nezavisnosti” odslikava trenutna situacija u pokrajini.\nU tom kontekstu ukazuju da na Kosovu vlada politički haos i navode da se “u takvim uslovima, ‘izgradnja države’ o kojoj tamošnji zvaničnici i njihovi spoljni sponzori toliko vole da pričaju, pretvorila u fikciju”.\nMinistri dodaju da sve veći kriminal na Kosovu, povezan sa terorističkim grupama na Bliskom istoku, pre svega u Siriji, kao i sa kriminalnim zajednicama na Balkanu i u drugim delovima Evrope, svedoči o pretvaranju regiona sa bogatim istorijskim i kulturnim nasleđem “u leglo najrazličitijih kriminalaca i razbojnika”.\n“Nažalost, Kfor je godinama pasivan kada je u pitanju osiguravanje bezbednosti Srba, a to je njihov glavni zadatak. Jedna od posledica ovako ograničenog delovanja jeste zaoštravanje pitanja očuvanja svetinja Srpske pravoslavne crkve u pokrajini. Da bi se garantovala njihova zaštita, neophodno je energično, usmereno delovanje Uneska, OEBS i Saveta Evrope”, poručuju oni.\nOni dodaju da duboko zabrinjava činjenica da je uzurpiran rad objekta Bondstil, koji je, kako navode, inicijalno stvoren kao baza mirnih snaga, a postao je zatvorena zona i mesto za obuku kosovskih “vojnih snaga”.\n“U stvari, reč je o svojevrsnom obnavljanju ‘Oslobodilačke vojske Kosova”, ocenjuju dvojica ministra.\nNavode i da ulje na vatru “tinjajućeg konflikta” redovno dolivaju i “neodgovorni političari, koji koriste velikoalbansku retoriku”.\n“Zapadne kolege ne žure sa ućutkivanjem protagonisti ideje o stvaranju ‘velike Albanije’, koja se plasira iz Prištine i Tirane. U međuvremenu, rušilački potencijal ove ideologije može da uruši sistem regionalne stabilnosti, koji je uspostavljan decenijama”, upozoravaju Lavrov i Dačić.